
Dokumentin hallinta

1. Johdanto ja suunnitelman tarkoitus

1.1. Väestönsuoja
Väestönsuoja on rakennukseen tai sen välittömään yhteyteen toteutettu erillinen tila tai rakennelma, jonka tarkoituksena on tarjota ihmisille suojaa siellä, missä he normaalisti asuvat, työskentelevät ja liikkuvat. Väestönsuojat ovat osa rakennettua ympäristöä ja ne on suunniteltu otettaviksi käyttöön juuri niissä paikoissa, joissa ihmiset arjessaan oleskelevat.
Väestönsuojan ensisijainen käyttötarkoitus on suojata väestöä poikkeusoloissa, erityisesti sotilaallisen uhan aikana. Normaalioloissa tilaa hyödynnetään usein muihin tarkoituksiin, kuten varasto-, harraste- tai teknisenä tilana. Tämän vuoksi väestönsuoja ei ole jatkuvasti valmiina välittömään suojautumiseen, eikä se sovellu normaaliajan onnettomuustilanteiden ensisijaiseksi suojautumispaikaksi. Yllättävissä vaaratilanteissa ensisijainen toimintamalli on yleensä sisätiloihin suojautuminen.
Kun viranomainen määrää väestönsuojelun tehostamisesta tai valmiustilaan siirtymisestä, väestönsuojat on saatettava käyttökuntoon viipymättä. Lainsäädännön mukaan suoja on saatava käyttövalmiiksi viimeistään 72 tunnin kuluessa määräyksen antamisesta. Määräys annetaan valtakunnallisesti yleisten tiedotusvälineiden kautta, ja sen toimeenpanoa valvovat paikalliset väestönsuojeluviranomaiset.
Jotta väestönsuoja voidaan ottaa käyttöön nopeasti ja hallitusti, käyttöönottoa koskevat toimenpiteet on suunniteltava etukäteen. Käytännössä tämä tarkoittaa erityisesti suojan tyhjentämistä ja varustamista. Monissa kohteissa väestönsuojaa käytetään varastointiin, jolloin tiloissa saattaa olla asukkaiden tai toimijoiden omaisuutta. Käyttöönottotilanteessa myös sellaisten varastotilojen tyhjentäminen on huomioitava, joiden haltijat eivät ole paikalla. Tästä syystä on ennakkoon määriteltävä, minne väestönsuojasta poistettavat tavarat siirretään. Lähtökohtana on, että kukin tilojen käyttäjä vastaa omien tavaroidensa siirtämisestä ensisijaisesti omiin käytössään oleviin tiloihin.
1.2. Suunnitelman tarkoitus
Tämä väestönsuojan käyttöönottosuunnitelma on laadittu pelastuslain (379/2011) sekä pelastustoimesta annetun valtioneuvoston asetuksen (407/2011) mukaisesti. Suunnitelman tarkoituksena on varmistaa, että kiinteistön väestönsuoja voidaan saattaa turvallisesti, hallitusti ja suunnitelmallisesti käyttökuntoon viimeistään 72 tunnin kuluessa viranomaisen antamasta määräyksestä.
Suunnitelma on osa kiinteistön pelastussuunnitelmaa ja sitä noudatetaan poikkeusoloissa sekä vakavissa häiriötilanteissa, joissa viranomainen määrää väestönsuojien käyttöönotosta tai kehottaa väestöä suojautumaan.


2. Kohteen ja väestönsuojan perustiedot

	Kiinteistö / taloyhtiö

	Kirjoita tekstiä napsauttamalla tai napauttamalla tätä.

	Osoite

	Kirjoita tekstiä napsauttamalla tai napauttamalla tätä.
	Rakentamisvuosi

	Kirjoita tekstiä napsauttamalla tai napauttamalla tätä.


	Suojaluokka (S1 / S2 / S3 / K)
	Kirjoita tekstiä napsauttamalla tai napauttamalla tätä.
	Kokonaispinta-ala

	Kirjoita tekstiä napsauttamalla tai napauttamalla tätä.
	Varsinainen suoja-ala

	Kirjoita tekstiä napsauttamalla tai napauttamalla tätä.
	Suojapaikkojen enimmäismäärä

	Kirjoita tekstiä napsauttamalla tai napauttamalla tätä.
	Varsinainen suoja-ala

	Kirjoita tekstiä napsauttamalla tai napauttamalla tätä.
	Normaaliolojen käyttötarkoitus

	Kirjoita tekstiä napsauttamalla tai napauttamalla tätä.
	Väestönsuojan dokumenttien säilytyspaikka:
	Kirjoita tekstiä napsauttamalla tai napauttamalla tätä.

3. Vastuut ja organisointi
Väestönsuojan käyttöönotosta vastaa rakennuksen omistaja tai haltija. Käyttöönottoa johtaa nimetty väestönsuojanhoitaja tai muu vastuuhenkilö.
3.1 Nimetyt vastuuhenkilöt
	Tehtävä
	Nimi / Yhteystiedot

	Omistaja tai haltija(t)
	Kirjoita tekstiä napsauttamalla tai napauttamalla tätä.

	Väestösuojanhoitaja

	Kirjoita tekstiä napsauttamalla tai napauttamalla tätä.
	Vuosihuollosta vastaavahenkilö

	Kirjoita tekstiä napsauttamalla tai napauttamalla tätä.
	10- vuotistarkastuksesta vastaava henkilö

	Kirjoita tekstiä napsauttamalla tai napauttamalla tätä.

Tehtäviä voidaan jakaa useammalle henkilölle. Vastuu säilyy kuitenkin aina rakennuksen omistajalla tai haltijalla.

4. Väestönsuojan käyttökuntoon saattaminen
Väestönsuojan käyttöönotto käynnistetään, kun:
· pelastusviranomainen antaa määräyksen väestönsuojien käyttökuntoon saattamisesta
· viranomaisviestinnässä kehotetaan suojautumaan väestönsuojiin
Käyttöönoton kokonaisaikaraja on 72 tuntia. Tavoitteena on saattaa suoja käyttövalmiiksi mahdollisimman nopeasti.
4.1. Tiedottaminen ja viestintä
Asukkaille, työntekijöille ja muille käyttäjille tiedotetaan:
· käyttöönoton käynnistymisestä
· väestönsuojaan siirtymisestä
· toimintaohjeista suojassa
Tiedotus toteutetaan käytettävissä olevin keinoin (ilmoitustaulut, tekstiviestit, sähköposti, suullinen ohjeistus).
	Tehtävä
	Kenen vastuulla

	Asukkaiden/työntekijöiden ohjeistaminen
	Montako henkilöä tehtävän hoitamiseen tarvitaan?
Miten ohjeistaminen toteutetaan?
Mitä materiaaleja käytetään?
Tarvittavat työkalut/varusteet/materiaalit?
Muuta huomioitavaa?
	Työnjohtovastuu 



	Montako henkilöä tehtävän hoitamiseen tarvitaan?
Tarvittavat työkalut/varusteet/materiaalit?
Muuta huomioitavaa?
	Muuta huomioitava?

	Kirjoita tekstiä napsauttamalla tai napauttamalla tätä.

4.2. Väestönsuojan tyhjentäminen
( Liite 1 – Väestönsuojan tyhjentämissuunnitelma)
Väestönsuoja tyhjennetään normaaliolojen käytöstä liitteen 1 mukaisesti. Tyhjentäminen on käyttöönoton ensimmäinen konkreettinen vaihe ja sen tavoiteaika on 24–48 tuntia.
4.3. Purkaminen
Suojan purkamisella tarkoitetaan sinne kerättyjen tavaroiden siirtämistä pois ja siellä olevien haittaavien rakenteiden purkamista ja jätteiden pois viemistä. puretaan normaaliolojen rakenteet ja varastointiratkaisut
· Pura kaikki ylimääräiset rakenteet kuten varastokopit ja mahdolliset normaaliajan ovet. Siirrä purettu materiaali pois väestönsuojasta ennalta mietittyyn paikkaan.
· Jos suojaan on rakennettu keveitä väliseiniä, pura ne pois.
· Pura ilmastointikonetta ympäröivä suojahäkki ja siirrä materiaali ennalta mietittyyn paikkaan.
4.4. Rakentaminen sekä materiaalien tarkistus
Rakentamisvaiheeseen voi sisältyä listassa lueteltujen asioiden lisäksi myös väliseinien rakennusta esimerkiksi johtokeskuksissa. Suojan vaaditut työkalut ja tarvikkeet on lueteltu suojan rakentamisen aikaisessa materiaaliluettelosta (pitäisi löytyä väestönsuojasta tai kiinteistön rakennusaikaisista asiakirjoista). Mikäli rakentamisaikaista materiaaliluetteloa ei ole saatavilla, voidaan ohjeellisena käyttää uusien väestönsuojien SPEK materiaaliluetteloa 
· Tarkista, että suojassa on kaikki tarvittavat työkalut ja tarvikkeet. 
· Varmista ovien ja luukkujen toiminta ja tiiveys. 
· Tarkasta hätäpoistumiskäytävän ja – aukon käyttökelpoisuus. Hätäpoistumiskäytävä voi päättyä maan alle. Maan alle päättyvien käytävien päässä on purettavia kevytbetoniharkkoja. Suunnittele kaivautumistilanteessa, mihin purkujäte ja siirrettävä maa sijoitetaan. Syvällä olevissa hätäpoistumiskäytävissä on ylöspäin menevä käytävä, jonka päässä voi olla luukku. Varmista, ettei ulospääsyaukon läheisyydessä ole mitään, mikä voisi estää ulospääsyn.
· Mikäli suojassa ei ole sulkuhuonetta, asenna suojaan varastoitu sulku teltta suojaoven sisäpuolelle kiinnityskehykseensä. 
4.5. Ilmanvaihdon käyttöönotto ja tiiveys
Ilmanvaihto on suojautumisen tärkeimpiä asioita. Ilmanvaihtolaitteiston suodattimilla voidaan puhdistaa ulkoa otettavasta ilmasta myrkylliset aineet. Ilmanvaihtolaitteiden avulla suojassa pidetään ylipainetta, jolloin myrkylliset aineet eivät pääse suojaan rakenteiden vuotokohdista.
· Selvitä suojan ilmaottotapa ja asenna ilmanottoputki tarvittaessa. 
Ilma voi tulla rakennuksen ulkopuolelta tai rakennuksen sisätiloista helpotetuissa tapauksessa. Maanpäällisissä suojissa ilma otetaan seinään asennetun läpiviennin kautta suoraan ilmanvaihtoon. Maanalaisissa suojissa ulkokautta järjestetty ilmanotto voi tulla joko sortuma-alueen sisä- tai ulkopuolelta. Ilmaa otettaessa sortuma-alueelta ilmanottoputken pää tulee olla suojattu 100kN sortumalta
· Poista mahdollinen pöly, roskat ja vesi ilmanottokanavista, paineventtiileistä, ylipainemittarin mittaputkesta, ylipaineventtiileistä ja suoja puhaltimista.
· Sulje normaaliolojen ilmanvaihtoaukot asentamalla sulkulevyt paikoilleen.

Varmista, ettei mikään suojan ympärysrakenteiden läpi johtava kanava tai aukko jää sulkematta.
· Tarkista paineventtiilien kunto suojan seinien ulkopuolella.
· Mikäli kyseessä on B- tai C-luokan suoja, liitä erityissuodattimet liitäntä letkun avulla ilmanottoputken ja suojapuhaltimen väliin.
· S- ja K-luokan suojissa tarkista, että erityissuodattimen ylä- ja alapuoliset aukot ovat suojattu kumisuojamin ja letkunkiristimet ovat paikoillaan.
· Tarkasta poistoventtiilit kiertämällä ne ääriasentoihin.
· Tarkasta, että ylipainemittarissa on riittävästi nestettä ja putken pää on auki.
· väestönsuojan ilmanvaihtolaitteisto otetaan käyttöön
· Tarkasta suojapuhaltimen vaihdelaatikon öljymäärä ja suorita puhaltimen käyttökokeilu. Perehdy ilmanvaihtolaitteiston toimintaan ja käyttöön. Tarkasta suojan tiiviys ilmanvaihtolaitteiston avulla suojasta löytyvien käyttö- ja huolto ohjeiden mukaan. 
Ilmanvaihdon käyttötila (ohitus, sulku, suodatus) määräytyy viranomaisohjeiden mukaan.
4.6. Vesi-, jäte- ja lämpöhuolto
Suojautumisen aikana ei tarvita lämmitystä, joten käännä lämpösulut kiinni asentoon. Väestönsuojan vesipisteeseen on voitava liittää vesiletku, jolla voi puhdistaa käymälät, suojateltan ja suojaan tulijat sekä täyttää varavesisäiliöt. Tämän lisäksi väestön suojassa tulee voida varastoida tiettymäärä vettä rakennusajankohdan määräysten mukaisesti (litraa/ väestönsuojan m2). Vesi- ja käymälätarvikkeet ovat yleensä varastoituna ilmanvaihtolaitteen häkkiin. kuivakäymälät otetaan käyttöön
· Tarkasta kaikkien venttiilien (vesi-, viemäri- ja lämpöputkien) toiminta kiertämällä ne ääriasentoihin. Sulje lämpöjohtojen ja muiden suojan käytölle tarpeettomien putkien sulkuventtiilit. Tarkkaile, etteivät putket jäädy. Tyhjennä likaveden keräyskaivot. tarkastetaan viemäröinti ja padotusventtiilit
· Tarkasta varavesisäiliöiden puhtaus ja täytä ne vedellä. Juomavettä on varattava vähintään 40 litraa/m², kuitenkin jos suojaan tulee vesijohto, tarvittava määrä on 15 litraa/m².
· Tarkasta viemärin takaisku- ja sulkuventtiilien kunto.
· Poista lattia- ja kokoajakaivojen kannet, puhdista kaivot ja kokeile toimin ta laskemalla niihin vettä.
· Rakenna suojassa olevat käymäläkomerot tai tee väliseinät. Jaa kuiva käymäläastiat käymälätiloihin.
· Varaa jätesäiliöt, 15 litraa/väestönsuoja-m²
4.7. Sähkö ja valaistus
Suoja on liitetty paikalliseen sähköverkkoon ja siinä on oltava oma ryhmäkeskus. Jokaisessa suojahuoneessa on oltava vähintään yksi kiinteä valopiste ja pistorasia.
· Tarkasta suojan sähkölaitteiden päävarokkeet, valaisimet, katkaisimet ja seinäpistorasioiden kunto.
· Tarkista mahdollisten varavoimakoneiden ja puhaltimien kunto.
· Tarkista varavalaisinten paristot.
4.8. Viestiyhteydet
Suojassa on voitava säilyttää yhteydet tiedonvälitykseen ja yleiseen väestön suojeluun. Tätä varten suojassa tulee olla antenni- ja puhelinpistorasiat, tosin uusimmissa suojissa voi olla matkaviestimien käytön mahdollistavaa tekniikkaa.
· Tarkasta antenni- ja puhelinpistorasiat. Mikäli niitä ei ole, ne on asennettava suojaan. Varusta suoja radiolla ja puhelimella ja varmista niiden toimivuus.
· Kytke suojaan puhelin ja varmista sen toimivuus. Varmista, että suojan puhelinnumero on kunnan pelastusviranomaisten tiedossa.
4.9. Suojan alueet
Suojassa on varattu tilaa sulkuteltalle tai –huoneelle, käymäläalueelle, ilmanvaihtokoneille sekä isommissa suojissa ensiaputilalle. Tilaa suojautujille on 0,6 m2 (ennen vuotta 2003 rakennetut suojat) tai 0,75 m2 per henkilö.
· Jaa suojan tilat ennakkoon kiinteistön asukkaille. Jokaiselle asukkaalle tai perheelle on määrättävä oleskelupaikka, jossa pidetään mukana olevat henkilökohtaiset tavarat.
· Hanki suojaan riittävä määrä istuimia, pöytiä sekä kerrossänkyjä ajan salliessa.
· Hanki suojana tarvikkeita, jotka mahdollistavat siellä olon pidemmäksikin ajaksi, esimerkiksi viihdytysvälineitä.
· Tiedota asukkaille suojan valmiudesta ja mitä heidän tulee tuoda mukanaan suojaan
Suurimpana suojassa oloaikana on pidetty kolmea vuorokautta. Näin pitkiä aikoja varten tulee varata riittävästi sekä ravintoa että viihdykkeitä.
4.9. Asukkaat tuovat mukanaan
Suojiin ei ole varattu elintarvikkeita, joten jokaisen tulee tuoda sopivaa ruokaa itselleen. Yrityssuojiin tulee suunnitella erikseen, kuinka niihin hankitaan elintarvikkeet ja henkilökohtaiset tarvikkeet. Koska suojassa ei ole lämmitystä, tulee myös varautua vaihtelevien lämpötilojen varalle. Suojaan ei saa tuoda aseita, alkoholia, huumeita, lämpöä tuottavia laitteita eikä pahanhajuisia aineita. Tupakointi suojassa on kielletty. Suojaan suositellaan tuotavaksi seuraavia asioita:
· elintarvikkeita 2–3 vuorokauden selviytymistä varten 
· juomaa 
· ruokailuvälineet 
· henkilökohtaiset lääkkeet ja haavanhoitovälineet 
· henkilökohtaiset hygieniavälineet 
· vuodevaatteet 
· ajanvietettä.
5. Toiminta väestönsuojassa
Väestönsuojassa oleskelun aikana toiminnan tulee olla rauhallista, järjestelmällistä ja vastuuhenkilöiden ohjeiden mukaista. Tavoitteena on turvata suojassa olevien henkilöiden turvallisuus, terveys ja toimintakyky koko suojautumisen ajan.
5.1. Suojautumisen aikana:
· noudatetaan väestönsuojanhoitajan ja muiden nimettyjen vastuuhenkilöiden antamia ohjeita ja määräyksiä
· huolehditaan yleisestä järjestyksestä, turvallisuudesta ja hygieenisistä olosuhteista
· vältetään tarpeetonta liikkumista ja melua
· pidetään kulkuväylät, ovet ja hätäpoistumisreitit esteettöminä

Tehtävät ja vastuut jaetaan suojassa olevien kesken etukäteen tai tilanteen mukaan. Erityisesti huolehditaan seuraavista kokonaisuuksista:

· vesihuolto: juomaveden käyttö, jakelu ja säästeliäs kulutus
· jäte- ja käymälähuolto: kuivakäymälöiden käyttö, jätteiden keräys ja hajuhaittojen ehkäisy
· ilmanvaihto: ilmanvaihtolaitteiston käytön seuranta ja käyttöohjeiden noudattaminen
· opastus ja viestintä: ohjeiden välittäminen suojassa oleville ja yhteydenpito vastuuhenkilöihin

Suojautumisen aikana seurataan jatkuvasti viranomaisten antamia ohjeita ja tiedotteita esimerkiksi radion välityksellä. Toimintaa mukautetaan tilanteen kehittymisen ja viranomaismääräysten mukaisesti.

5.1. Suojautumisen päättyminen:

Väestönsuojasta poistutaan ainoastaan viranomaisen antaman luvan tai ohjeistuksen perusteella. Poistuminen toteutetaan rauhallisesti, hallitusti ja turvallisuutta korostaen siten, ettei suojassa oleville henkilöille aiheudu vaaraa.

Suojautumisen päätyttyä:
· varmistetaan, että poistuminen tapahtuu järjestyksessä ja vastuuhenkilöiden ohjauksessa
· suoritetaan väestönsuojan perusteellinen siivous ja tilojen tuuletus
· tarkastetaan rakenteet, laitteet ja varusteet mahdollisten vaurioiden tai toimintahäiriöiden varalta
· dokumentoidaan havaitut vauriot, puutteet ja korjaustarpeet
· ilmoitetaan merkittävistä havainnoista kiinteistön omistajalle, hallitukselle tai huoltoyhtiölle
· palautetaan väestönsuoja hallitusti normaaliolojen käyttötarkoitukseen suunnitelman mukaisesti

6. Liitteet
Liite 1 : tyhjentämissuunnitelma
Liite 2: Pohjapiirustus





Liite 2: Pohjapiirustus
Väestönsuojan pohjapiirustusta olisi suositeltavaa säilyttää joko laitetilan seinällä laminoituna tai muuten helposti löydettävässä paikassa.

